ÚRAD VLÁDY SLOVENSKEJ REPUBLIKY
      sekcia vládnej legislatívy

							               Na rokovanie vlády SR
							               Dňa 19. augusta 2004
							               K materiálu č. 17870/2004
							               K bodu č. 3

	S T A N O V I S K O	
k návrhu zákona o orgánoch štátnej správy v colníctve a o zmene a doplnení niektorých zákonov (nové znenie)

I.

Návrh zákona o orgánoch štátnej správy v colníctve a o zmene a doplnení niektorých zákonov predkladá na rokovanie vlády Slovenskej republiky podpredseda vlády a minister financií Slovenskej republiky I. Mikloš na základe Plánu legislatívnych úloh vlády Slovenskej republiky na rok 2004.

II.

Potreba novelizácie zákona vyplýva z procesu transformácie colnej správy a jej prispôsobenia sa novým podmienkam  súvisiacim so vstupom Slovenskej republiky do Európskej únie. V súvislosti s prevzatím správy spotrebných daní colnými orgánmi vzniká potreba rozšíriť právomoci colnej správy pri odhaľovaní obzvlášť závažných trestných činov spáchaných v súvislosti s porušením daňových predpisov. Dôvodom novelizácie tohto zákona je aj pristúpenie Slovenskej republiky k medzinárodným dohovorom, ktoré zaväzujú Slovenskú republiku vytvoriť právne rámce na zabezpečenie úloh z týchto dokumentov.

III.

Predmetný návrh bol prerokovaný v Legislatívnej rade vlády Slovenskej republiky dňa 17. augusta 2004.  Legislatívna rada vlády po prerokovaní tohto návrhu zákona odporučila predkladateľovi vypracovať nový návrh zákona (jeho úplné znenie) o orgánoch štátnej správy v colníctve a po vypracovaní predložiť nové znenie návrhu zákona na rokovanie vlády.

IV.

Sekcia vládnej legislatívy Úradu vlády Slovenskej republiky konštatuje, že v návrhu zákona o orgánoch štátnej správy v colníctve sú pripomienky legislatívnej rady zapracované (13 pripomienok).                                                                                 
Sekcia vládnej legislatívy Úradu vlády Slovenskej republiky odporúča vláde Slovenskej republiky návrh zákona o orgánoch štátnej správy v colníctve a o zmene a doplnení niektorých zákonov schváliť v predloženom znení.

Bratislava 19. augusta 2004
Vypracovala: L. Dubravská

                                                                                        Štefan  G r m a n
                                      generálny riaditeľ
	                                                               sekcie vládnej legislatívy